الثوره البلچيكيه

الثوره البلجيكيه دى حصلت سنة 1830 لما قامت الولايات الجنوبيه للملكة النيديرلانديه بثوره ضد الملك وليام الاول , واللى ادت لاستقلال الولايات دى تحت اسم المملكة البلجيكيه ودى كانت بدايه ظهور دولة بلجيكا اللى موجودا لحد دلوقتى.

 اسباب الثوره 

 المطالبه بحق اقتراح القوانين اللى كانت بس فى ايد الملك لوحده
 وظايف و مراكز الدولة كانت فى ايد النيديرلانديين فى بلجيكا بالرغم انهم اقليه وعددهم وقتها كان مليون انسان بس و البلجيك عددهم 3.5 مليون انسان
 البلجيك كانو معتنقين المذهب الكاثوليكى بعكس الملك والنيديرلانديين اللى كانو بيعملهم معامله عنصريه و كانو متطرفيين معاهم
 فرض قيود على حرية التعبير والصحافه
 فرض المذهب البروتستانى على البلجيك الكاثوليك بالعافيه.

 اعلان الاستقلال 
تصغير|اول علم لبلجيكا واللى استخدم من سنة 1830

فى 23 سبتمبر دخل الجيش الهولندى لبروكسيل, دا خلى البلجيك ينسوا كل خلافتهم الداخليه مع معض واتفقوا على انهم يطلعوا النيديرلانديين. وعملوا لجنه كانت بتضم ثوار و قادة الحرس البرجوازى وخلوها المسؤله على عمليات المقاومه الثوريه وابتدوا من ليلة 26 سبتمبر عمليتهم المسلحه ضد الجيش الهولندى واللى خلت الجيش ينسحب من بروكسل بعد المقاومة الجامده اللى قابلها. اتحولت اللجنة اللى كانت بتنسق عمليات المقاومة لحكومة مؤقته و اعلنوا استقلال بلجيكا فى 4 اكتوبر من سنة 1830.

 معارك العشر ايام 
250px|thumb|الجيش الهولندى يحاول إعادة السيطرة على بلجيكا فى معارك العشر ايام

دا اسم بتتسمى بيه معارك حصلت ما بين يوم 2 و يوم 12 اغسطس فى سنة 1831. ودا كان عشان تصميم هولندا انها تسيطر على بلجيكا تانى, ففى يوم 2 اغسطس اجتاح الجيش الهولندى الاراضى البلجيكه و غلب الجيش البلجيكى اكتر من مرة و كان خلاص حيقضى على المملكة البلجيكه اللى كانت لسه فى اولها بس تدخل فرنسا لمساعدة بلجيكا عشان تحافظ على استقلالها وبعتها جيش بقيادة الجنرال إيتيان جيرارد لخبط للنيديرلانديين الدنيا وانسحبوا من بلجيكا. ملك نيديرلاند ويليام الاول فضل مصمم على موقفه المعارض لاستقلال بلجيكا لحد سنة 1838.

 موقف الدول الاوربيه الكبيره 

كانت اغلب الدول الاوروبيه ضد الثوره اللى عملها البلجيك واعلنهم الاستقلال من نيديرلاند, وخصوصا ان الحروب النابليونيه كانت لسه خلصه من فتره بسيطه و كانو خايفين ان فرنسا ,اللى كانت بتدعم وتساعد البلجيك للاستقلال, انه تضم بلجيكا ليها وتعمل امبراطوريه جيديدة وتبتدى المشاكل اللى عملهالهم نابوليون بونابارت من تانى. عشان كدا وقفت روسيا و بروسيا و النمسا و بريطانيا مع نيديرلاند ومعترفوش باستقلال بلجيكا, بس مساعدوش النيديرلانديين زى ما الفرنسويين عملوا مع حلفئهم البلجيك. بعد كدا بريطانيا وقفت فى صف البلجيك و ايدت ملك البلجيك ليوبولد الاول

بلجيكا
تصنيف:ثورات